Diari Oficial de la Generalitat Valenciana


Sumari del DOGV 5611, del 02-10-2007 (2007/11239)

ORDE de 10 de setembre de 2007, de la Conselleria de Benestar Social, per la qual es convoca el Premi Valencià a la Solidaritat i el Voluntariat, corresponent a l'edició de l'any 2007.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5611

Data del DOGV
:   02-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/11245


Data del document
:   10-09-2007

Organisme emissor
:   Conselleria de Benestar Social

Tipus de document
:   Ordre

Descriptors 

:   * voluntariat social
    * societat sense fins de lucre
    * distinció honorífica
    * premi cultural
    * organització no governamental
    * organització benèfica

ORDE de 10 de setembre de 2007, de la Conselleria de Benestar Social, per la qual es convoca el Premi Valencià a la Solidaritat i el Voluntariat, corresponent a l'edició de l'any 2007. [2007/11472]  
Exposició de motius  
L'any 2001 va ser proclamat per l'Assemblea General de l'Organització de les nacions Unides (ONU) com a Any Internacional del Voluntariat.  
Segons esta resolució i amb l'objectiu explícit de posar en relleu la important contribució social del servici voluntari, el Govern Valencià va promulgar el Decret 159/2001, de 15 d'octubre, pel qual es crea el Premi Valencià a la Solidaritat i el Voluntariat, com a reconeixement manifest de la contribució de les organitzacions de voluntariat a la construcció d'una societat més justa i solidària, fent ús de les competències que té atribuïdes en matèria de voluntariat, arreplegades en la Llei 5/1997, de 25 de juny, per la qual es regula el sistema de servicis socials a la Comunitat Valenciana, i atenent al Programa de Voluntaris de les Nacions Unides que establia com a objectius específics de l'any 2001 un major reconeixement de l'acció voluntària i la promoció del voluntariat.  
Atés el que s'ha exposat i en virtut de les facultats atribuïdes per l'article 54 de la Llei 5/1997, de 25 de juny, de la Generalitat Valenciana, per la qual es regula el sistema de servicis socials a la Comunitat Valenciana; el Decret 120/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la conselleria de Benestar Social, i també el Decret 159/2001, de 15 d'octubre, del Govern Valencià, pel qual es crea el Premi Valencià a la Solidaritat i el Voluntariat,  
ORDENE  
Article 1  
Es convoca l'edició del Premi Valencià a la Solidaritat i el Voluntariat, corresponent a l'any 2007, segons el que disposa l'article 2 del Decret 159/2001, de 15 d'octubre, del Govern Valencià.  
Article 2  
S'establix per a la present convocatòria del premi una dotació pressupostària de 15.000 euros, que serà atesa a càrrec de l'aplicació 87.07.31.340.45.9, línia de subvenció T4966, del pressupost de la Generalitat per a l'exercici 2007.  
Es concediran cinc premis, dotats cada un d'ells amb 3.000 euros i un diploma acreditatiu de la Generalitat per a cada un dels àmbits del voluntariat següents: social, comunitari, cultural, ambiental i de cooperació internacional, mencionats en l'article 3 del Decret 159/2001, de 15 d'octubre, del Govern Valencià, a entitats de trajectòria solidària acreditada, el treball de les quals haja destacat al llarg de l'any actual en la seua corresponent àrea d'activitat.  
Article 3  
D'acord amb l'article 5 del Decret 159/2001, de 15 d'octubre, del Govern Valencià, podran concórrer al premi totes les organitzacions sense ànim de lucre que estant legalment constituïdes, tinguen personalitat jurídica pròpia i exercisquen activitats i programes d'interés general que comporten un compromís a favor de la societat o de la persona, de caràcter cívic, social, cultural, educatiu, de cooperació al desenrotllament, científic, esportiu, de defensa i protecció del medi ambient, de protecció civil o qualsevol altre d'anàloga naturalesa.  
Les entitats de voluntariat que adopten la forma jurídica d'associació o fundació hauran d'estar inscrites en els corresponents registres d'associacions o fundacions de l'administració de la Generalitat.  
La concurrència al premi estarà determinada per haver-se distingit al llarg de l'any per les seues activitats en algun dels àmbits següents:  
a) Voluntariat social  
b) Voluntariat comunitari  
c) Voluntariat cultural  
d) Voluntariat ambiental  
e) Voluntariat de cooperació internacional  
Article 4  
d'acord amb el que disposa el Decret 159/2001, de 15 d'octubre, del Govern Valencià, en tots els casos, la candidatura haurà d'estar avalada per alguna altra institució o entitat, que haurà de ser la que sol·licite el premi per a la seua candidata.  
La sol·licitud constarà d'una exposició raonada de motius pels quals la institució o entitat mentora considera a la seua organització candidata com a creditora al premi, en virtut del treball global desplegat en el seu àmbit concret d'actuació, i també una memòria, l'extensió de la qual no superarà els cinc folis, presentat també en format CD o disquet, en la qual s'arreplegue l'acció concreta de les realitzades al llarg de l'any 2007 que es considera mereixedora del premi. En el cas de tractar-se d'actuacions de caràcter interanual, es farà insistència en els aspectes destacables d'enguany que possibiliten una garantia en la continuïtat de l'acció.  
L'esmentada documentació haurà de ser presentada en la Direcció General d'Acció Social i Majors o en les corresponents direccions territorials de Benestar Social, dins del termini establit que començarà l'endemà de la publicació de la convocatòria en el Diari Oficial de la Comunitat Valenciana i finalitzarà el 31 d'octubre de 2007.  
Article 5   
Per a la present edició del premi, de conformitat amb el que disposa l'article 7 del Decret 159/2001, de 15 d'octubre, del Govern Valencià, el jurat estarà compost per persones de la Comunitat Valenciana rellevants pels seus coneixements i activitats en l'àmbit de la solidaritat i el voluntariat, d'acord amb la distribució següent:  
President: Sr. Juan Gabriel Cotino Ferrer, conseller de Benestar Social i vicepresident tercer.  
Vicepresident: Sr. Joaquín Martínez Gómez, director general d'Acció Social i Majors.  
Vocals: Sr. Vicente Arenes Ferrer, en representació de la Plataforma Valenciana d'Entitats de Voluntariat Social, entitat que agrupa a un nombre més gran d'entitats que exercixen activitats de voluntariat en la Comunitat Valenciana.  
Sr. Fernando del Rosario Romero  
Sra. Concha Guillen Paredes   
Sr. Vicente Montesinos Vernetta, en representació de les entitats no governamentals que exercixen activitats de voluntariat en la Comunitat Valenciana  
Sr. Francisco Tortosa Gil  
Sr. José Pérez Gómez  
Sra. Esther Fonfría Novella, en representació de l'àmbit universitari, empresarial i del voluntariat, respectivament, pels seus coneixements, activitats i altres mèrits en el camp de la solidaritat i del voluntariat.  
Secretari: Sr. José Luis Orduña Lara, cap de l'Àrea de la Direcció General d'Acció Social i Majors, amb veu però sense vot.  
Article 6  
Es delega en el director general d'Acció Social i Majors la resolució de la present convocatòria, la qual es dictarà basant-se en el veredicte vinculant del jurat i esgotarà la via administrativa.  
El termini màxim per a dictar una resolució finalitzarà abans de l'entrega del premi, que es realitzarà en un acte públic organitzat a este efecte.  
Article 7  
El premi serà donat a conéixer en l'acte públic que es realitze amb motiu de la celebració del Dia Internacional del Voluntariat.  
Els premiats, amb anterioritat al cobrament del premi, hauran d'acreditar estar al corrent de les obligacions tributàries i enfront la Seguretat Social, d'acord amb el que establix l'article 47.7 del text refós de la Llei d'Hisenda Publica de la Generalitat Valenciana.  
DISPOSICIONS FINALS  
Primera  
S'autoritza el director general d'Acció Social i Majors perquè dicte totes les instruccions que calguen en el desplegament de la present orde.  
Segona  
Contra les bases d'esta convocatòria, es podrà interposar potestativament recurs de reposició davant del mateix òrgan que l'ha dictada en el termini d'un mes comptat des de l'endemà de la seua publicació, o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació, de conformitat amb el que disposa l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que puguen interposar qualsevol altre que estimen pertinent.  
València, 10 de setembre de 2007  
El conseller de Benestar Social i vicepresident tercer del Consell,  
JUAN GABRIEL COTINO FERRER